SBWE - Fees: Sugarbeet Weed, IgE
Test IDTest Order NameOrder LOINC CodeSBWESugarbeet Weed, IgEIn Process Result IDTest Result NameResult LOINC CodeSBWESugarbeet Weed, IgE7147-2 Welkomse apteek 4de keer in paar maande beroof | Netwerk24
Welkomse apteek 4de keer in paar maande beroof
Deur Molly Green 12 Julie 2019 19:55
Rowers het vir die soveelste keer op ’n bekende apteek in Welkom, Vrystaat, toegeslaan.
Dié keer het twee gewapende mans Donderdag om 20:02 by die Sentrum-apteek in die middestad ingestorm, die werknemers beveel om op die grond te lê en een van die assistente opdrag gegee om die kasregisters oop te maak.
Al die kontant is gesteel.
Ons is moedeloos. Ons doen alles in ons vermoë om die sakekompleks te beveilig, Daar is kringtelevisie en alarmstelsels. Maar tog word ons geteister.
Een van die aptekers, Hannes de Wet, wat agter in die resepteerafdeling was, het 10111 gebel. Hy is meegedeel dat die blitspatrollie nie dadelik kan kom nie omdat hulle besig is kabeldiefstal te ondersoek.
20 minute later was die polisie egter in volle mag daar. Die rowers was toe reeds weg.
Dawie Bothma, een van die eienaars van die apteek wat al 29 jaar in bedryf is, sê dit is die vierde inbraak die afgelope tyd. Dit is egter die eerste gewapende rooftog wat hulle beleef het. Sentrum-apteek is ’n nood-apteek.
Sowat twee maande gelede het vier rowers een oggend vroeg die deure opgebreek en ’n groot hoeveelheid duur parfuum gebuit. Die parfuum is in groot wit sakke gegooi.
Alles is op kringtelevisie vasgelê. Die rowers was duidelik herkenbaar, maar, sover hy weet, is niemand nog nie in hegtenis geneem nie.
Bothma sê verskeie ondernemings in die sakesentrum is die afgelope tyd beroof. Sommige van die rooftogte was helder oordag.
“Ons is moedeloos. Ons doen alles in ons vermoë om die sakekompleks te beveilig, Daar is kringtelevisie en alarmstelsels. Maar tog word ons geteister.”
Meer oor: Vrystaat | Welkom | Misdaad | Rooftog | Beroof
Egpaar op hoewe aangeval, beroof
Rower dring aan op gebed terwyl hy kerk beroof